Máttu ekki breyta einkunn
Umboðsmaður Alþingis hefur komist að þeirri niðurstöðu, að fjölbrautaskóla hafi ekki verið heimilt að breyta einkunn nemanda nokkurs í íslensku úr 5 í 4 eftir að nemandinn hafði fengið afhent einkunnarblað. Menntamálaráðuneytið staðfesti ákvörðun skólans en umboðsmaður segir að sú staðfesting hafi ekki verið í samræmi við lög.
Nemandinn fékk afhent einkunnablað við athöfn í skólanum þar sem áritað var að hann hefði fengið 5 í áfanganum. Gekk nemandinn síðan sama dag um skólann og inn á prófsýningu hjá kennara námskeiðsins og þar sagði kennarinn honum  um hefði verið að ræða misritun við innfærslu einkunnarinnar í Innu, gagna- og upplýsingakerfi framhaldsskólanna. Ritaði kennarinn yfir einkunnina 5 á einkunnablaðinu og breytti einkunninni í 4.
Í niðurstöðu umboðsmanns kemur fram, að þegar einkunnir í framhaldsskólum væru birtar nemendum með afhendingu einkunnablaða væri ljóst að ákvörðun um einkunnagjöf teldist vera birt þegar nemandi fengi einkunnablaðið afhent og samkvæmt stjórnsýslulögum væri slík birting bindandi.
Menntamálaráðuneytið vísaði til ákvæða í sömu lögum um að heimilt sé að breyta einkunn ef um er að ræða "bersýnilegar villur". Umboðsmaður taldi hins vegar að ekki hefði verið um að ræða bersýnilega villu í þessu máli.
Umboðsmaður Alþingis hefur komist að þeirri niðurstöðu, að fjölbrautaskóla hafi ekki verið heimilt að breyta einkunn nemanda nokkurs í íslensku úr 5 í 4 eftir að nemandinn hafði fengið afhent einkunnarblað.
Í niðurstöðu umboðsmanns kemur fram, að þegar einkunnir í framhaldsskólum væru birtar nemendum með afhendingu einkunnablaða væri ljóst að ákvörðun um einkunnagjöf teldist vera birt þegar nemandi fengi einkunnablaðið afhent.
Samkvæmt stjórnsýslulögum væri slík birting bindandi.